**Ministru kabineta noteikumu projekta**

**“****Grozījumi Ministru kabineta 2017. gada 24. janvāra noteikumos Nr. 51 “Valsts un Eiropas Savienības atbalsta piešķiršanas kārtība pasākumā “Akvakultūras saimniecībām paredzēti pārvaldības un konsultāciju pakalpojumi””” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Projekts šo jomu neskar. |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2017. gada 24. janvāra noteikumos Nr. 51 “Valsts un Eiropas Savienības atbalsta piešķiršanas kārtība pasākumā “Akvakultūras saimniecībām paredzēti pārvaldības un konsultāciju pakalpojumi””” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5. panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2017. gada 24. janvāra noteikumi Nr. 51 “Valsts un Eiropas Savienības atbalsta piešķiršanas kārtība pasākumā “Akvakultūras saimniecībām paredzēti pārvaldības un konsultāciju pakalpojumi”” (turpmāk – noteikumi Nr. 51), kuri nosaka kārtību, kādā piešķir valsts un Eiropas Savienības atbalstu zivsaimniecības attīstībai, ko īsteno atbilstoši Eiropas Parlamenta un Padomes 2014. gada 15. maija Regulas (ES) Nr. 508/2014 par Eiropas Jūrlietu un zivsaimniecības fondu (EJZF) un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr. 1255/2011 nosacījumiem.  Uzsākot jauno Rīcības programmas zivsaimniecības attīstībai 2014.–2020. gadam plānošanas periodu, vērtējot pirmajā kārtā iesniegtos projektu iesniegumus un uzklausot viedokli no valsts zinātniskā institūta, kurš īsteno valsts politiku zivju krājumu atražošanas jomā, kā arī sniedz konsultācijas par videi draudzīgu, racionālu un ilgtspējīgu zivju resursu apsaimniekošanu, ir konstatēts, ka noteikumos Nr. 51 nepieciešami grozījumi, lai veicinātu konsultāciju pieejamību akvakultūras saimniecību vispārējās veiktspējas un konkurētspējas palielināšanai.  Lai tiktu nosegtas papildu izmaksas, kas radušās konsultāciju sniegšanas laikā, sagatavotajā noteikumu projektā precizētas un papildinātas pasākuma „Akvakultūras saimniecībām paredzēti pārvaldības un konsultāciju pakalpojumi” attiecināmās izmaksas, turpmāk dodot iespēju atbalsta pretendentam saņemt atbalstu komunālo pakalpojumu izmaksu segšanai uz kolektīvo konsultāciju sniegšanas laiku, kā arī kafijas paužu un dienesta transportlīdzekļa nomas izmaksām. Ņemot vērā pirmajā kārtā iesniegto projektu datu analīzi, no diviem līdz septiņiem procentiem palielināts vispārējo attiecināmo izmaksu apmērs, kas tieši saistīts ar projekta sagatavošanu vai īstenošanu, tādējādi nodrošinot atbilstošu finansējumu izmaksām, kas saistītas ar informācijas un publicitātes pasākumiem par projekta īstenošanu, juridisko pakalpojumu izmaksām un citām ar projektu saistītām izmaksām. Noteikumu projektā noteikts, ka turpmāk visiem atbalsta pretendentiem pārskati par projekta īstenošanas rezultātiem būs iesniedzami vienādā kārtībā.  Šie grozījumi noteikumu projektā uzlabos un veicinās akvakultūras saimniecībām paredzēto pārvaldības un konsultāciju pakalpojumu sniegšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Lauku atbalsta dienests un valsts zinātniskais institūts „Pārtikas drošības, dzīvnieku veselības un vides zinātniskais institūts "BIOR"” |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz atbalsta pretendentiem – valsts zinātnisko institūtu, kurš īsteno valsts politiku zivju krājumu atražošanas jomā, kā arī sniedz konsultācijas par videi draudzīgu, racionālu un ilgtspējīgu zivju resursu apsaimniekošanu, un izglītības iestādēm ar akreditētu profesionālās pilnveides vai studiju programmu, kurā paredzēti mācību priekšmeti par akvakultūras ekoloģiju, ģenētiku un tiesisko regulējumu vai zivju audzēšanas biotehnoloģiju. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | Informācija par noteikumu projektu no š.g. 1. līdz 8. februārim tika ievietota tīmekļa vietnē www.zm.gov.lv sabiedriskajai apspriešanai. |
| 3. | Sabiedrības līdzdalības rezultāti | Par tīmekļa vietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Pilskalns 67878727

kristaps.pilskalns@zm.gov.lv